User:Toyspeed/sandbox

วัดป่าสันติสุข สังกัดคณะสงฆ์ธรรมยุต ตั้งอยู่ที่ เลขที่ ๑ ถนนสักกะวิถี (บ้านใหม่หนองหอยซอย๑๐) หมู่ ๖ ตำบลสันติสุข อำเภอดอยหล่อ จังหวัดเชียงใหม่ มีขนาดเนื้อที่ดิน ๗ ไร่ เริ่มต้นซื้อที่ดินเมื่อเดือนสิงหาคมปี พ.ศ.๒๕๕๘ โดยคณะญาติธรรมมีคุณอมรรัตน์ กอกุลจันทร์ เป็นแกนนำพร้อมด้วยกัลยาณมิตรหลายกลุ่ม เช่น คุณสักก์พิพัฒน์ ประภาสิทธิ, คุณวรวุฒิ สมหวังประเสริฐ อัครราชทูต(ฝ่ายการพาณิชย์) ประจำกรุงปารีส, กลุ่มคุณกายทิพย์ สรัสวดีมณฑล, กลุ่มเพื่อนมัธยม, กลุ่มแสงปัญญา เป็นต้น เพื่อต้องการซื้อที่ดินที่เหมาะสมแก่การสร้างเป็นสถานที่ปฏิบัติธรรมจึงได้ร่วมกันระดมทุนซื้อสวนลำไยเก่า มีต้นโพธิ์ขนาดใหญ่มากรูปทรงสวยสมบูรณ์อยู่ด้านหน้า เป็นที่ดิน นส.๓ ก จำนวน ๗ ไร่ เป็นเงิน ๑,๔๐๐,๐๐๐ บาท พร้อมก่อสร้างสาธารณูปโภคพื้นฐาน เช่น ทำถนนลูกรัง ห้องน้ำ กุฏิ และปรับปรุงบ้านสวนหลังเล็กที่มีมาพร้อมที่ดิน สิ้นเงินก่อสร้าง ๖๐๐,๐๐๐ บาท ร่วมเป็นเงิน ๒,๐๐๐,๐๐๐ บาท ใช้เวลารวบรวมเงิน ๔ เดือนเศษ ได้ทำพิธีถวายที่ดินพร้อมกุฏิ ๒ ชั้นซึ่งนับเป็น“ปฐมกุฏิ”ของที่นี่ เมื่อวันที่ ๑ มกราคม พ.ศ.๒๕๕๙